Buttons (שיר של הפוסיקט דולז)

"Buttons" (בעברית: כפתורים) הוא סינגל שהוקלט על ידי להקת הבנות האמריקאית הפוסיקט דולז, מתוך אלבום הבכורה שלה, PCD. השיר יצא לאור ב-11 באפריל 2006, על ידי חברת התקליטים איי אנד אם רקורדס, כסינגל הרביעי מתוך האלבום. בשיר מתארח הראפר סנופ דוג.

עם יציאתו נכנס השיר אל המקום השלישי במצעד הבילבורד הוט 100.

רקע וכתיבה 
השיר נכתב על ידי ניקול שרזינגר, שון גארט, פולאו דה דון וג'ייסון פרי והופק על ידי שון גארט, פולאו דה דון, רון פייר, טל הרצברג ויאנג סמוק. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה. בהמשך, נודע כי נמכר שם בלמעלה משני מיליון עותקים.

כמה שנים לאחר צאתו, עלה השיר לרשת הזרמת המדיה ספוטיפיי, תוך שצבר שם למעלה מ-150 מיליון השמעות.

וידאו קליפ 
הווידאו קליפ הרשמי של השיר הועלה לערוץ היוטיוב של הפוסיקט דולז ב-6 באוקטובר 2009. בקליפ ניתן לראות את הלהקה רוקדת לצלילי השיר, תוך שניתן לראות את הבנות החברות בה, כשהן רוקדות על כיסאות ומבצעות תנועות שונות. הקליפ בוים על ידי פרנסיס לורנס וצולם במשך שלושה ימים.

נכון לאוקטובר 2021, מונה הצפיות של הקליפ עומד על כ-600 מיליון צפיות.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

שירי סנופ דוג
שירים באנגלית
וידאו קליפים שבוימו על ידי פרנסיס לורנס
שירים על מיניות
סינגלים שהגיעו למקום הראשון באוסטריה
סינגלים שהגיעו למקום הראשון בניו זילנד